बैंकमोड़ के रहने वाले संजीव बयोत्रा ने 17 साल पहले अपने बचपन के प्यार ऋतु सेठ बयोत्रा को जीवनसाथी बनाया। इन 17 वर्षों में जैसे-जैसे समय बीतता गया प्यार बढ़ता गया। संजीव कहते हैं कि बचपन की दोस्त अगर जीवनसाथी बन जाए तो वैवाहिक जीवन और बेहतर चलता है। वह न केवल मेरे लिए लाइफ पार्टनर है बल्कि एक अच्छी सलाहकार भी है। संजीव कहते हैं कि वैलेंटाइन डे पिछले कुछ वर्षों में अधिक चर्चित हुआ है लेकिन प्यार के लिए एक खास दिन का इंतजार करना सही नहीं।